Document ID: 31987R0801

31987R0801
L 079/14
JURNALUL OFÍCIAL AL UNIUNII EUROPENE
REGULAMENTUL (CEE) NR. 801/87 AL CONSILIULUI
din 16 martie 1987
de modificare a Regulamentului (CEE) nr. 1883/78 de stabilire a normelor generale privind finanțarea intervențiilor de către Fondul European de Orientare și Garantare Agricolă, secțiunea Garantare
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 729/70 al Consiliului din 21 aprilie 1970 privind finanțarea politicii agricole comune (1), modificat ultima dată de Regulamentul (CEE) nr. 3769/85 (2), în special articolul 3 alineatul 2,
având în vedere propunerea Comisiei,
având în vedere avizul Adunării parlamentare (3),
având în vedere avizul Curții de Conturi (4),
întrucât, cu titlu excepțional, trebuie adoptate măsuri suplimentare în 1987 și 1988 în vederea accelerării desfacerii untului aflat în stocuri publice și trebuie stabilite normele specifice de finanțare a acestor măsuri, în vederea repartizării pe mai multe exerciții a sarcinii bugetare aferente;
întrucât, din acest motiv, finanțarea de către Fondul European de Orientare și Garantare Agricolă (FEOGA), secțiunea Garantare, a cheltuielilor ocazionate de pierderile la vânzare în decursul exercițiilor 1987 și 1988 trebuie reportată pentru exercițiul 1989; întrucât finanțarea respectivelor cheltuieli începe în 1989 și este limitată la 25 % pentru acest exercițiu financiar, restul de 75 % urmând să fie finanțate în tranșe de 25 % în decursul următoarelor trei exerciții financiare;
întrucât adoptarea imediată a măsurilor în cauză reprezintă o condiție a eficienței lor;
întrucât, prin urmare, trebuie modificat Regulamentul (CEE) nr. 1883/78 (5), modificat ultima dată de Regulamentul (CEE) nr. 1334/86 (6),
ADOPTĂ PREZENTUL REGULAMENT:
Articolul 1
La articolul 4 alineatul (1) din Regulamentul (CEE) nr. 1883/78 se adaugă următoarele paragrafe:
„În ceea ce privește desfacerile speciale de unt provenind din stocuri publice care sunt stabilite în cadrul organizării comune a pieței în sectorul laptelui și produselor lactate în 1987 și 1988 și pentru care se face trimitere la prezenta dispoziție, finanțarea pierderii la vânzare începe în 1989 și este limitată la 25 % din valoarea pierderii constatate în decursul exercițiului în cauză. Restul de 75 % este finanțat în tranșe de 25 % în decursul următoarelor trei exerciții. Respectiva finanțare este realizată, cu excepția unor obstacole inevitabile, în decursul primului trimestru al fiecărui an în cauză.
Pierderea la vânzare corespunde diferențelor între valoarea cantităților reportate prevăzută în articolul 1 alineatul (1) litera (c) din Regulamentul (CEE) nr. 3247/81 (7) și valoarea cantităților desfăcute în temeiul unei norme precum cea prevăzută în paragraful anterior.
Valorile care nu au fost încă rambursate cu titlul de pierderi, calculate astfel, sunt purtătoare de dobândă la ratele stabilite în temeiul articolului 5.
Articolul 2
Prezentul regulament intră în vigoare în ziua următoare publicării în Jurnalul Oficial al Comunităților Europene.
Se aplică de la 1 decembrie 1986.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 martie 1987.

Labels: 3
15
19